Κόλιν Γκρόουβς

Ο Κόλιν Πίτερ Γκρόουβς (Colin Peter Groves, 24 Ιουνίου 1942 - 30 Νοεμβρίου 2017) ήταν καθηγητής βιολογικής ανθρωπολογίας στο Εθνικό Πανεπιστήμιο της Αυστραλίας στην Καμπέρα της Αυστραλίας.

Ο Γρόουβς γεννήθηκε στην Αγγλία στις 24 Ιουνίου 1942 και απέκτησε μπάτσελορ από το University College London το 1963, και διδακτορικό από το Royal Free Hospital School of Medicine το 1966. Από το 1966 έως το 1973 ήταν μεταδιδακτορικός ερευνητής και επιστημονικός συνεργάτης (Teaching Fellow) στο Πανεπιστήμιο Μπέρκλεϋ, στο Queen Elizabeth College και στο Πανεπιστήμιο του Κέιμπριτζ. Μετανάστευσε στην Αυστραλία το 1974 και είναι έκτοτε στο Αυστραλιανό Εθνικό Πανεπιστήμιο, του οποίου έγινε καθηγητής το 2000.

Τα ερευνητικά του ενδιαφέροντα είναι η ανθρώπινη εξέλιξη, τα πρωτεύοντα, η ταξινόμηση θηλαστικών, η σκελετική ανάλυση, η βιολογική ανθρωπολογία, η εθνοβιολογία και η βιογεωγραφία. Έχει κάνει εκτεταμένη έρευνα πεδίου στην Κένυα, την Τανζανία, τη Ρουάντα, την Ινδία, το Ιράν, την Κίνα, την Ινδονησία, τη Σρι Λάνκα και τη Λαϊκή Δημοκρατία του Κονγκό.

Μαζί με τον τσέχο βιολόγο, καθηγητή Βράτισλαβ Μάζακ (Vratislav Mazák), περιέγραψαν πρώτοι τον Homo ergaster. Ο Γκρόουβς συνέγραψε επίσης το έργο Primate Taxonomy που δημοσιεύτηκε το 2001 από το Smithsonian Institution Press

Ήταν ενεργό μέλος της οργάνωσης Australian Skeptics και δημοσίευσε πολλές εργασίες σκεπτικιστικού περιεχομένου καθώς και ερευνητικές εργασίες πάνω στα ενδιαφέροντά του. Έχει επίσης έρθει πολλές φορές σε αντιπαράθεση με δημιουργιστές και πολέμιους της εξέλιξης.

Επιλεγμένη βιβλιογραφία

Παραπομπές

Εξωτερικοί σύνδεσμοι 
 The Colin Groves Pages
 Προσωπική σελίδα στο ANU Faculty 

Ζωολόγοι